Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 54. számú melléklet a 8/1999. (I. 20.) FVM rendelethez
Paragraph Index: 2064

1. Törzskönyvezés, teljesítményvizsgálat végzése, tenyészérték megállapítása 1.1. Törzskönyvezés Baromfi Támogatást igényelhet a tenyésztő, a tenyésztő szervezetek származási igazolásával rendelkező állományok után a betörzsesített nőivarú egyedenként. Az igényjogosultságot hivatalosan az OMMI igazolja, melyet a hatvan napon belül kiállított igénylőlaphoz mellékelni kell. Támogatás állományonként évente egy alkalommal igényelhető. Nyúl Támogatást igényelhet az elismert házinyúl- és angóranyúl-tenyésztő szervezet a hitelesített törzskönyvi nyilvántartásában szereplő tetovált egyedi azonosítóval ellátott tenyésznövendék után. Az igényjogosultságot hivatalosan az OMMI igazolja, melyet a hatvan napon belül kiállított igénylőlaphoz mellékelni kell. Támogatás évente egy alkalommal igényelhető. Prémes állat Támogatást igényelhet a prémesállat-tenyésztő az egyedi bírálat alapján főtörzskönyvbe vett és hitelesített törzskönyvi adatokkal rendelkező tenyésztésre alkalmas egyedek után. Az igényjogosultságot hivatalosan az OMMI igazolja, melyet a hatvan napon belül kiállított igénylőlaphoz mellékelni kell. Támogatás évente egy alkalommal igényelhető. Méh Támogatást igényelhet az a méhanyanevelő, aki törzskönyvezett, a szakintézet által rendszeresen vizsgált és minősített méhcsaládokkal rendelkezik, a vizsgált és minősített tenyészcsaládok után, a vizsgálati díj befizetését követően. Az igényjogosultságot Kisállattenyésztési és Takarmányozási Kutatóintézet Méhészeti Osztálya igazolja, mely igazolást a hatvan napon belül kiállított igénylőlaphoz mellékelni kell. Támogatás évente egy alkalommal igényelhető, új anyanevelő esetében az első évben két alkalommal. VII. A fajtaelismerés keretében végzett teljesítményvizsgálat Támogatást igényelhet az a bejelentő, fajtafenntartó, akinek a fajtája a fajtaelismerés keretében központi teljesítményvizsgálaton részt vesz. Az igényjogosultságot hivatalosan az OMMI igazolja, melyet a hatvan napon belül kiállított igénylőlaphoz mellékelni kell. Támogatás évente egy alkalommal igényelhető.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes